Komisijos reglamentas (EB) Nr. 2405/97
1997 m. gruodžio 3 d.
iš dalies keičiantis Reglamentą (EB) Nr. 2125/95, atidarantį konservuotų Agaricus spp. genties grybų tarifinę kvotą ir nustatantį jos administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo [1] su pakeitimais, padarytais Reglamentu (EB) Nr. 2199/97 [2], ypač į jo 15 straipsnio 1 dalį,
atsižvelgdama į 1995 m. gruodžio 22 d. Tarybos reglamentą (EB) Nr. 3066/95, nustatantį tam tikras nuolaidas Bendrijos tarifinių kvotų tam tikriems žemės ūkio produktams forma ir kaip autonominę pereinamojo laikotarpio priemonę numatantį tam tikrų žemės ūkio nuolaidų, numatytų Europos sutartyse, koregavimą siekiant atsižvelgti į Žemės ūkio susitarimą, sudarytą Urugvajaus raundo Daugiašalėse prekybos derybose [3], su paskutiniais pakeitimais, padarytais Reglamentu (EB) Nr. 1595/97 [4], ypač į jo 8 straipsnį,
kadangi Komisijos reglamento (EB) Nr. 2125/95 [5] su pakeitimais, padarytais Reglamentu (EB) Nr. 2723/95 [6], 4 straipsnyje yra numatyta paskirstyti kvotas tradiciniams bei naujiems importuotojams ir apibūdintos abi importuotojų kategorijos; kadangi patirtis, įgyta keletą metų taikant šią sistemą, rodo, kad, norint apriboti perdirbtų vaisių ir daržovių importo bei eksporto įmonių paraiškas, reikalavimų atitikimo kriterijai turėtų būti griežtesni; kadangi, prieš taikant šią naują nuostatą tradiciniams importuotojams, reikėtų nustatyti pereinamąjį laikotarpį;
kadangi reikėtų iš dalies pakeisti Reglamento (EB) Nr. 2125/95 I priedą ir Bulgarijai, Lenkijai bei Rumunijai paskirstytas konservuotų grybų kvotas pakoreguoti atsižvelgiant į Reglamento (EB) Nr. 3066/95 atitinkamai VI, II ir V prieduose nurodytus naujus kiekius; tačiau kadangi šios kvotos ir toliau turi būti administruojamos atsižvelgiant į kalendorinius metus, o ne į laikotarpius nuo liepos 1 d. iki birželio 30 d., kad būtų išsaugoti tradiciniai importo grafikai, atsižvelgiant į tą faktą, kad kitoms trečiosioms šalims 1997 metams paskirstyti kiekiai nuo 1997 m. sausio 2 d. buvo išnaudoti, kaip nurodyta Komisijos reglamente (EB) Nr. 8/97 [7];
kadangi produktai, kurie priskiriami KN kodui 07119060, į kurį įeina kai kurie konservuoti grybai, išskyrus Agaricus genties grybus, Reglamento (EB) Nr. 3066/95 II priede yra priskirti prie Lenkijai skirtos Agaricus genties konservuotų grybų kvotos; kadangi Reglamentą (EB) Nr. 2125/95 reikėtų pakeisti taip, kad ir šiuos produktus būtų galima importuoti taikant lengvatinių muitų (preferencijų) tarifo normą;
kadangi Asociacijos tarybos, Europos Bendrijų bei jų valstybių narių ir Bulgarijos [8], Lenkijos [9] ir Rumunijos [10] Respublikų Sprendimu Nr. 1/97 iš dalies yra keičiamas Bulgarijos [11], Lenkijos [12] ir Rumunijos [13] Europos susitarimo protokolas Nr. 4, ir šie pakeitimai atitinkamai įsigalioja nuo 1997 m. sausio 1 d., liepos 1 d. ir sausio 31 d.; kadangi atitinkamai turėtų būti iš dalies pakeistas importuojamų produktų kilmės įrodymas;
kadangi reikėtų išbraukti kai kurias Reglamento (EB) Nr. 2125/95 nebegaliojančias pereinamojo laikotarpio nuostatas;
kadangi šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2125/95 iš dalies keičiamas taip:
1) pavadinime išbraukiamas žodis "Agaricus spp".;
2) 1 straipsnis pakeičiamas taip:
"1 straipsnis
1. Tarifinės kvotos Agaricus spp. genties konservuotiems grybams, klasifikuojamiems KN kodo 07119040, 20031020 ir 20031030 pozicijose, ir kitų genčių Lenkijos kilmės konservuotiems grybams, klasifikuojamiems KN kodo 07119060 pozicijoje, nurodyti I priede, atidaromos šiame Reglamente nustatytomis sąlygomis.
2. Produktams, klasifikuojamiems KN kodo 07119040 (serijos Nr. 09.4062) pozicijoje, taikomo muito norma yra 12 % ad valorem, o produktams, klasifikuojamiems KN kodo 20031020 ir 20031030 pozicijose (serijos Nr. 04.4063), - 23 %. Tačiau šiuos tris kodus atitinkantiems Bulgarijos kilmės produktams (serijos Nr. 09.4725), Lenkijos kilmės produktams (serijos Nr. 09.4821) arba Rumunijos kilmės produktams (serijos Nr. 09.4726) ir Lenkijos kilmės produktams, klasifikuojamiems KN kodo 07119060 (serijos Nr. 09.4821) pozicijoje, taikoma bendra 8,4 % muito norma.
3. Nuo 1997 m. liepos 1 d. iki gruodžio 31 d. importuojant Lenkijos kilmės produktus, klasifikuojamiems KN kodo 07119060 pozicijoje, 8,4 % normos taikymui negalioja 2 straipsnio 1 dalyje nurodyta sąlyga. Tačiau norint, kad ta norma būtų taikoma, paraiška turi būti pateikta iki 1998 m. sausio 31 d.";
3) 2 straipsnio 2 dalis pakeičiama taip:
"2. Kvotos tarp tiekiančiųjų šalių, išskyrus Bulgariją, Lenkiją ir Rumuniją, paskirstomos pagal I priedą, išskyrus rezervą sudarančią kvotų dalį. Paskirstymas gali būti koreguojamas remiantis informacija apie kiekius, kuriems licencijos buvo išduotos birželio 30 d.";
4) 2 straipsnio 3 dalis išbraukiama;
5) 4 straipsnio 1 dalis pakeičiama taip:
"1. I priede nurodyti kiekiai, paskirti Kinijai, o ir visoms kitoms šalims, išskyrus Kiniją, paskirstomi taip:
a) 85 % - tradiciniams importuotojams.
"Tradiciniai importuotojai"; - tai importuotojai, kurie ankstesniais trejais kalendoriniais metais gavo importo licencijas pagal Reglamentą (EEB) Nr. 3107/94 arba pagal šį reglamentą ir kurie bent dvejus metus iš tų trejų ankstesnių kalendorinių metų importavo 1 straipsnio 1 dalyje nurodytus produktus. Be to, nuo 1999 m. sausio 1 d. importuotojai turi pateikti įrodymų, kad metus prieš paraiškos pateikimą jie importavo ir (arba) eksportavo ne mažiau kaip 100 tonų iš vaisių ir daržovių pagamintų produktų, kaip nurodyta Tarybos reglamento (EB) Nr. 2201/96 [14] 1 straipsnio 2 dalyje;
b) 15 % - naujiems importuotojams.
"Nauji importuotojai"; - tai tie a punkte nepaminėti importuotojai, kurie yra prekiautojai, juridiniai arba fiziniai asmenys, atskiri asmenys arba grupės, kiekvienais ankstesniais dvejais metais importavę ir (arba) eksportavę ne mažiau kaip 50 tonų iš vaisių ir daržovių pagamintų produktų, kaip nurodyta Reglamento (EB) Nr. 2201/96 1 straipsnio 2 dalyje. Šios sąlygos įvykdymo įrodymas yra registracija prekybos registre, kurį tvarko valstybė narė, arba bet kuris kitas valstybės narės pripažįstamas įrodymas. Šios kategorijos importuotojai, ankstesniais kalendoriniais metais gavę importo licencijas pagal šį reglamentą, turi pateikti įrodymą, jog kad savarankiškai išleido į laisvą apyvartą ne mažiau kaip 50 % jiems paskirto kiekio.";
6) 4 straipsnis papildomas 4 dalimi:
"4. Nepaisant Reglamento (EB) Nr. 3719/88 9 straipsnio, teisės, kurias suteikia importo licencijos, neperleidžiamos.";
7) 4 straipsnis papildomas šia dalimi:
"5. Importo licencijos paraiškų 20 langelyje prireikus įrašoma:
- "Licencija, kurios prašoma remiantis Reglamento (EB) Nr. 2125/95 4 straipsnio 1 dalies a punktu";,
arba
- "Licencija, kurios prašoma remiantis Reglamento (EB) Nr. 2125/95 4 straipsnio 1 dalies b punktu";";
8) 5 straipsnio 1 dalis pakeičiama taip:
"1. 4 straipsnio 1 dalies a punkte minimų tradicinių importuotojų pateiktos licencijos paraiškos per bet kurį šešių mėnesių laikotarpį negali apimti daugiau nei 60 % vidutinio metinio importo kiekio, įvykdyto per pastaruosius trejus kalendorinius metus pagal Reglamentą (EB) Nr. 3107/94 arba šį reglamentą.";
9) 10 straipsnio 3 dalis pakeičiama taip:
"3. Remiantis Europos susitarimų 4 protokolu, Produktai, kurių kilmės šalis yra Bulgarija, Lenkija ir Rumunija, yra išleidžiami į laisvą apyvartą Bendrijoje, pateikus tų šalių institucijų išduotą EUR 1 sertifikatą arba eksportuotojo pateiktą deklaraciją arba sąskaitą faktūrą.";
10) 11 straipsnio 2 dalis pakeičiama taip:
"2. Licencijos paraiškų ir importo licencijų 8 langelyje nurodoma kilmės šalis, o žodis "taip"; turi būti pažymėtas kryžiuku.";
11) I priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1997 m. liepos 1 d., išskyrus 1 straipsnio 5-8 ir 10 dalis, kurios taikomos nuo 1998 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. gruodžio 3 d.